Nå er det montert varmekabler på det svindyre stupetårnet.

Det begynner å ligne en farse ...

Stupeanlegget ble omsider åpnet i fjor, åtte år etter at ideen ble sådd og med en gigantisk budsjettsprekk: Det skulle opprinnelig koste 1,5 millioner kroner.

Tøft i kulden

Nå sliter Norges mest omtalte stupetårn på Koigen i kulden. I forrige uke frøs vannet inne i to av glidemekanismene som skal sørge for at stupetårnet følger vannstanden, skriver Hamar Arbeiderblad.

Fakta Koigen stupeanlegg: ↓ Ny kai, stålbru til det flytende stupeanlegget.



Amfi bygget i vannbestandig tre, ligger på en flytende betongbrygge.



Stupetårnet er konstruert i metall, 5 meter høyt.



Avsats for hopping og stuping 2,5 meter over vannet.

Kilde: Hamar kommune

Stupetårnet er konstruert slik at det skal bevege seg etter vannstanden i Mjøsa, som det er store variasjoner på, får Nettavisen opplyst.

Dette gjøres for å sikre at stillaset holder.

Tar forholdsregler

Mandag ble det montert varmekabler på de tre brune «jernføttene» på stupetårnet.

- Stupetårnet er jo inne i sitt første driftsår. Vi må passe på litt for å være sikre på at det flyter slik det skal. Det vi gjør nå er litt som en forsikring mot problemer. Det kan jo hende at stupetårnet hadde klart seg godt uten at vi monterte disse varmekablene, sier forvalter Anne Midtveit til avisen.



- Ikke god reklame

Daglig leder Roar Klette (53) i Installasjonsservice kunne mandag ikke si hvor kostbar monteringen av varmekablene blir.

- Det er ikke god reklame å bli forbudet med stupetårnet, bemerker han.

Målet er at de tre føttene heretter skal bevege seg i tråd med vannstanden i Mjøsa.

Prosjekt til besvær. Foto: (Hamar kommune)

Reaksjoner

Nyheten spres på sosiale medier, og her er noen av reaksjonene på Twitter:

«Jeg vet det er stygt å le av andre, men når det kommer til prosjekter på Hamar.......»

«Stupetårnet fortsatt til besvær, tåler ikke is.»

«Ånei, stupetårnet tåler ikke kulda!»

«HEIA HAMAR!»